CELEX: C2007/211/73
Language: lt
Date: 2007-09-08 00:00:00
Title: Byla T-228/07 2007 m. birželio 29 d. pareikštas ieškinys byloje Malheiro prieš Komisiją

8.9.2007   
            
            
               LT
            
            
               Europos Sąjungos oficialusis leidinys
            
            
               C 211/38
            
         2007 m. birželio 29 d. pareikštas ieškinys byloje Malheiro prieš Komisiją
   
   (Byla T-228/07)
   (2007/C 211/73)
   Proceso kalba: anglų
   Šalys
   
      Ieškovė: Ana Malheiro (Briuselis, Belgija), atstovaujama lawyer C. Ebrecht
   
      Atsakovė: Europos Bendrijų Komisija
   Ieškovės reikalavimai
   
               —
            
            
               Panaikinti 2007 m. balandžio 30 d. Europos Komisijos generalinio direktorato (GD) „Personalas ir administracija“ sprendimą, atmetantį 2007 m. sausio 8 d. įregistruotą skundą Nr. R/6/07, kuriuo siekiama panaikinti Europos Komisijos GD ADMIN sprendimą neskirti jai kitų išmokų, išskyrus sumažintus 28,78 eurų dienpinigius.
            
         
               —
            
            
               Nurodyti atsakovei sumokėti ieškovei už laikotarpį nuo 2006 m. lapkričio 16 d. iki 2008 m. spalio 31 d. visą 115,09 eurų dienpinigių sumą, numatytą 2006 m. birželio 1 d. Komisijos sprendime, nustatančiame nacionalinių ekspertų komandiruotės Komisijoje taisykles (C(2006) 2033), išskaičius ieškovės jau gautus dienpinigius ir priskaičiavus papildomą 542,55 eurų mėnesio išmoką.
            
         
               —
            
            
               Nurodyti Komisijai sumokėti ieškovei jos persikraustymo išlaidas.
            
         
               —
            
            
               Priteisti iš Komisijos bylinėjimosi išlaidas.
            
         Ieškinio pagrindai ir pagrindiniai argumentai
   Ieškovė dirba nacionaline eksperte komandiruota Komisijoje ir siekia gauti: i) visą dienpinigių sumą, vietoj Komisijos skirtų sumažintų dienpinigių; ii) mėnesio išmoką, vietoj persikraustymo išlaidų.
   Savo prašymui pagrįsti ieškovė tvirtina, pirma, kad Komisija nustatydama ieškovės gyvenamąją vietą Briuselyje, nes ten gyvena jos vyras, padarė vertinimo klaidą. Ieškovė nurodo, kad jos apsigyvenimas Briuselyje yra išimtinai laikino pobūdžio ir kad ji, kaip ir kiti nacionaliniai ekspertai, patiria tuos pačius nepatogumus dėl jos komandiruotės laikino pobūdžio.
   Be to, ieškovė nurodo, kad Komisija pažeidė vienodo požiūrio principą bei Europos Sąjungos pagrindinių teisių chartijos 20 straipsnį, nes Komisijos sprendimo nustatančio nacionalinių ekspertų komandiruotės Komisijoje taisykles 20 straipsnio 3 dalies b punktas vedusius komandiruotus nacionalinius ekspertus diskriminuoja nevedusių nacionalinių ekspertų kartu gyvenančių nesusituokus atžvilgiu.
   Be to, ieškovė tvirtina, kad šia diskriminacija bei, lyginant su išmoka ieškovei, didesne išmoka nacionaliniais ekspertais esantiems nevedusiems vyrams (kartu gyvenantiems nesusituokus ar negyvenantiems kartu), pažeidžiamas EB 141 straipsnis, vienodo vyrų ir moterų darbo užmokesčio principas, Direktyva 2000/78/EB (1) ir proporcingumo principas.
   
      (1)  2000 m. lapkričio 27 d. Tarybos direktyva 2000/78/EB nustatanti vienodo požiūrio užimtumo ir profesinėje srityje bendruosius pagrindus (OL L 303, p. 16).